Roland har arbeidet som lærer, pedagogisk-psykologisk rådgiver og lærer-utdanner, på tidlig 1980-tall lektor ved Stavanger Lærerhøgskole. I 1989 startet han Senter for atferdsforskning ved Rogaland Distriktshøgskole, nå Læringsmiljøsenteret ved Universitetet i Stavanger, og ledet dette i atten år. Roland var sammen med Dan Olweus tidlig ute med vitenskapelige studier av mobbing, og han har publisert en rekke artikler i internasjonale tidsskrifter. Sammen med stipendiat Thormod Idsøe mottok han i 2002 Lyses Forskningspris for artikkelen "Aggression and bullying". Hans bok "Mobbingens psykologi" ble første gang utgitt i 2007 og er blitt et standardverk om mobbing.